cyanic-selkie/wikianc huggingface dataset:
System Crasher
System Crasher (tv-esityksessä Systeeminmurskaaja, alk. Systemsprenger) on Nora Fingscheidtin käsikirjoittama ja ohjaama saksalainen draamaelokuva vuodelta 2019. Äitinsä hylkäämästä, laitoksesta toiseen joutuvasta aggressiivisesta tytöstä kertova elokuva palkittiin Berliinin elokuvajuhlilla Hopeisella karhulla. Fingscheidtin ensimmäinen pitkä elokuvaohjaus keräsi kaikkiaan yli 30 elokuva-alan palkintoa. Rankan pääroolin näyttelijä, 11-vuotias Helena Zengel palkittiin Deutscher Filmpreis -gaalassa ja useilla elokuvafestivaaleilla parhaana naisnäyttelijänä.
Toivo Group
Yhteiskuntahankkeet
Toivo perusti yhdessä Joel Uussaaren ja Robin Falckin kanssa Nolla Cabins -yhtiön vuonna 2020. Yhtiön rakentaa ja vuokraa Nolla Cabineita, jotka edistävät päästötöntä lähimatkailua sekä kestävää ja kaunista puuarkkitehtuuria. Toivo edistää hankkeen kautta päästötöntä lähimatkailua sekä kaunista muotoilua, rakentamista ja puuarkkitehtuuria.
Seppo Vihtonen
Seppo Juhani Vihtonen (23. toukokuuta 1938 Viipuri – 30. syyskuuta 2019 Tampere) oli suomalainen televisiotoimittaja ja -tuottaja, joka työskenteli Yleisradiossa.
Aleksi Rekonen
Seuraura
Rekonen on Vuosaaren Viikinkien kasvatti. Hän pelasi suurimman osan junioriurastaan kuitenkin Jokereissa, jonka C-nuorissa Rekonen voitti SM-hopeaa vuonna 2008 ja Suomenmestaruuden vuonna 2009. Hän oli kaudella 2008–2009 myös joukkueen paras pistemies SM-karsinnoissa tehoilla 12+14=26, kuten myös B-nuorten SM-karsinnoissa kaudella 2009–2010 tehoilla 7+10=17. Kaudella 2011–2012 Rekonen toimi Jokereiden A-nuorten varakapteenina ja voitti kauden päätteeksi SM-hopeaa. Hän debytoi samalla kaudella myös miesten peleissä pelattuaan yhden Mestis-ottelun lainalla Kiekko-Vantaan riveissä.
Gospel
Historia
Perinteisen gospelmusiikin juuret ulottuvat 1800-luvun Yhdysvaltoihin mustan väestön keskuuteen. Mustilta orjilta oli kielletty omien alkuperäisuskontojensa harjoittaminen, ja valkoisen valtaväestön uskonnon eli kristinuskon omaksuminen oli helpompaa, kun siihen liitettiin tapoja joihin musta väestö oli tottunut. Periafrikkalaisia tapoja olivat muun muassa laulu, estoton ilon ilmaisu ja tanssi.
Juha T. Koskinen
Musiikki
Juha T. Koskisen tuotanto sisältää kuusi oopperaa, yhden sinfonian sekä useita kamarimusiikki- ja soolosoitinteoksia. Yleisradion tilaustöitä ovat olleet yhtiön 75-vuotisjuhlia varten tehty Hehkuva graniitti (2001)sekä 2008 kantaesitetty ensimmäinen sinfonia.
Half-Life
Half-Life on yksi kaikkien aikojen suosituimmista ja menestyneimmistä videopeleistä. Sitä myytiin maailmanlaajuisesti yhteensä noin kahdeksan miljoonaa kappaletta. Valtaisan menestyksensä ohella se voitti vuosina 1998–1999 yli 50 ”vuoden peli” -palkintoa ja mullisti ensimmäisen persoonan ammuntapelilajityypin esittelemällä realistisen peliympäristön, ohjelmoiduilla kohtauksilla toteutetun juonenkuljetuksen sekä kehittynyttä tekoälyä hyödyntävät ei-pelattavat hahmot. Half-Lifea pidetäänkin yhtenä videopelaamisen merkkipaaluista.
Tarina
Half-Lifen tarina on ottanut vaikutteitta Stephen Kingin Usva -pienoisromaanista ja Id Softwaren Doom -pelistä. Tarinoita yhdistää se, että maan ja toisen ulottuvuuden välillä on jonkinlainen aukko tai repeämä, jonka kautta vihamieliset olennot tunkeutuvat ihmisten maailmaan aiheuttamaan tuhoa ja kaaosta.
Juoni
Half-Life alkaa esittelykohtauksella, jossa 27-vuotias tiedemies ja koeassistentti Gordon Freeman matkustaa maanalaisen Black Mesan tutkimuslaitoksen halki modernin junanvaunun kyydissä. Matkan aikana pelaaja näkee tutkimuslaitoksen arkea ja samalla tälle esitellään tuleva peliympäristö. Kun junavaunu pysähtyy sektori C:n rautatieasemalle, turvamies päästää Freemanin ulos junasta.
Junamatkan päätyttyä Freeman saapuu työpaikalleen ja pukeutuu panssaroituun, vaarallisiin olosuhteisiin suunniteltuun HEV-pukuunsa, minkä jälkeen hän osallistuu koekammio c/33-a:ssa suoritettavaan kokeeseen. Koekammiota tarkkailevat tiedemiehet ilmoittavat hänelle, että Freemanin tehtävänä on asettaa ulkoavaruudesta tuotu kristalli vastakappalespektrometriin. Koe kuitenkin epäonnistuu, laite ylikuormittuu ja kristalli aiheuttaa ”resonanssikaskadina” tunnetun tieteellisen ilmiön. Koetta valvovat tiedemiehet eivät kykene sammuttamaan laitetta, ja kuolevat siitä purkautuvaan sähkövaraukseen jättäen Freemanin oman onnensa nojaan. Freeman kaukosiirtyy hetkellisesti Xen-nimiseen ulottuvuuteen, josta myös kristalli tuotiin tutkimuslaitokseen. Freeman palaa takaisin maapallolle ja menettää tajuntansa.
Vaikka Half-Lifen tarina katkeaakin cliffhanger-tyylisesti ”kesken”, pelissä epäselväksi jätetty Black Mesan tutkimuslaitoksen lopullinen kohtalo paljastetaan Half-Lifen lisäosassa, Half-Life: Opposing Forcessa.
Kehitys
Kun pelityyppi oli päätetty, Harrington ja Newell ottivat yhteyttä id Softwaren pääohjelmoija John Carmackiin, jolta he pyysivät lupaa käyttää Quake-pelimoottoria. Carmack ei suostunut heidän pyyntöihinsä, mutta Harringtonin ystäviin kuulunut tietokoneohjelmoija Michael ”Mike” Abrash suostutteli Carmackin muuttamaan mieltään. Quake-pelimoottorin pohjalta Valve kehitti oman GoldSrc-pelimoottorinsa. Pelin julkaisijaksi lupautui Sierra Entertainment, jonka toimitusjohtaja Ken Williams oli ilmoittanut olevansa kiinnostunut Valven peliprojektista.
Ääniraita
Half-Lifen ääniraidan kappaleet sävelsi Kelly Bailey. Ääniraidasta ei julkaistu virallista versiota. , mutta myöhemmin Steamin päivityksen myötä pelien ääniraidan sai ladattua kuunneltavaksi Steamiin.
Lozère
Lozère on Ranskan departementti numero 48, joka on saanut nimensä Lozère-vuoren mukaan. Departementti sijaitsee Etelä-Ranskassa Languedoc-Roussillonin hallintoalueella. Departementti on pinta-alaltaan 5 167 neliökilometriä, ja siellä on 76 806 asukasta (2006). Lozère on Ranskaan harvaan asutuin departementti. Sen pääkaupunki on Mende. Lozère on jaettu edelleen kahteen arrondissementtiin, 25 kantoniin ja 185 kuntaan.
Itämerentorni
Runkorakenne
Rakennuksen runko koostuu teräspilareista ja -palkeista sekä teräsbetonisesta välipohjaelementeistä. Kellarikerrokset on toteutettu paikalla valaen. Välipohjat ja Itämerentorin toritason kansi ovat jälkijännitettyjä paikallavalurakenteita. Galleria on katettu jännemitaltaan 30-metrisellä, kaarevalla teräs-lasirakenteella. Pihaa reunustavat lasiseinäiset toimistotilat siroine paalumaisine teräs-lasiseinineen.
Luettelo Hausjärven julkisista taideteoksista ja muistomerkeistä
Luettelo Hausjärven julkisista taideteoksista ja muistomerkeistä sisältää Hausjärven kunnassa olevat pysyvät patsaat, muistomerkit ja muistolaatat.
Digia
Digian palvelut on jaettu kuuteen luokkaan :
Digia 2008–2016
Elokuussa 2015 Digia Oyj:n hallitus päätti selvittää Digian kotimaan liiketoimintojen ja Qt-liiketoimintojen eriyttämistä erillisiksi yrityksiksi. Digian suurin omistaja oli Ingmanin suvun omistama Ingman Development, jolla oli yli viidenneksen osuus. Digian liikevaihto oli 108 miljoonaa euroa.
Eerste divisie
Jupiler League eli Eerste divisie on Alankomaiden jalkapallon toiseksi korkein sarjataso. Sillä on yhteinen nousu- ja putoamissysteemi pääsarja Eredivisien kanssa.
Suomen talous
Kansantalouden piirteitä
Suomen talous on tyypiltään sekatalous, toisten tutkijoiden mukaan valtiomonopolistinen kapitalistinen talousjärjestelmä, mihin kuuluu periaate, että valtiovalta turvaa yksityisen pääoman toiminnan esimerkiksi tuottamattomalla perusteollisuudella, liikenneväylillä ja koulutuksella sekä terveydenhuollolla. Osa hyödykemarkkinoista toimii vapaiden markkinoiden mukaan, mutta julkinen valta on mukana merkittävässä osassa palvelutuotantoa. Maataloudessa omistus on yksityistä, mutta viljelijöille maksetaan yhteiskunnan tukiaisia, nykyään suoraa tulotukea elinkeinon ylläpitämiseksi. On myös viitteitä siitä, että Suomi olisi siirtymässä tai siirtynyt tuotantokapitalismista finanssitaloudeksi.
Työmarkkinat
Suomen työmarkkinoiden erikoisuus on ollut tulopoliittinen kokonaisratkaisu eli TUPO ja alakohtaiset työehtosopimukset. TUPOssa ammattiyhdistysliike ja työnantajajärjestöt pyrkivät sopimaan vuosittaiset palkankorotukset ja työmarkkinalainsäädännön muutokset. Suoranaista vähimmäispalkkaa ei ole määritelty, vaan se määräytyy alakohtaisesti työehtosopimusten perusteella.
Jalostus
Teknologiateollisuus on kasvanut 1990-luvun alun laman jälkeen nopeasti ja on nykyään suurin teollisuuden ala. Siihen lasketaan elektroniikka- ja sähköteollisuus, kone- ja metallituoteteollisuus sekä metallien jalostus, joista osuuttaan on kasvattanut lähinnä elektroniikka- ja sähköteollisuus. Teollisuuden myydyn tuotannon arvo jakaantui nimikkeiden toimialan mukaan vuonna 2013 suurimmilla aloilla seuraavasti:
Palvelutuotanto
Vuonna 2008 yksityisten palvelujen arvo oli 75,8 miljardia euroa, ja sen rakenne jakaantui seuraavasti:
Liikenne
Suomalaiset liikkuvat keskimäärin 41 kilometriä vuorokaudessa. Henkilöautolla kuljetaan 72 % matkasta (58 % matkojen lukumäärästä). Kevyen liikenteen osuus on 4 % matkasta (30 % lukumäärästä). Kotimaan henkilöliikenne on 2000-luvulla siirtynyt hiukan enemmän raiteille, pois maanteiltä ja lentoliikenteestä. Matkustajamäärä on pysynyt kotimaassa samana, mutta kansainvälinen liikenne on kasvanut. Meriliikenteen osuus ulkomaankaupassa on noin 90 % viennistä ja noin 80 % tuonnista.
Tietoliikenne
Suomessa on sataa asukasta kohti 170 matkapuhelinliittymää, joista 135 on mobiililaajakaistaliittymiä, 30 kiinteää laajakaistaliittymää, seitsemän IPTV-liittymää, mutta enää kymmenen lankaverkon puhelinliittymää. Mobiililaajakaistaliittymien määrä on OECD:n suurin. Elisa on markkinajohtaja sekä kiinteän että matkapuhelinverkon liittymissä. Sitä seuraavat TeliaSonera Finland ja DNA.
Vesi- ja jätehuolto
Suomen jätelainsäädäntö seuraa EU:n jätepolitiikan periaatteita: ehkäistään jätteen syntyä, pilaaja ja tuottaja maksavat kulut, ennakoidaan riskejä ja käsitellään jätteet lähellä niiden syntypaikkaa, suomalaiset jätteet Suomessa.
Vienti ja tuonti
Vienti tuoteluokittain vuonna 2015
De arte venandi cum avibus
upright|pienoiskuva|[[Fredrik II (keisari)|Fredrik II ”Manfredin käsikirjoituksen” toisella sivulla (Biblioteca Vaticana, Pal. lat 1071).]] De arte venandi cum avibus (Haukkametsästyksen käsikirja, sananmukaisesti Lintujen metsästyksen taidosta) on Fredrik II:n 1240-luvulla kirjoittama, pojalleen Manfredille omistama latinankielinen tutkielma, jonka aiheena on ornitologia ja haukkametsästys.
Junia Tertia
Avioliitto ja myöhempi elämä
Vuonna 44 eaa. Tertia oli uudelleen raskaana, mutta sai keskenmenon. Hän osallistui tuolloin kuitenkin poliittiseen kokoukseen Antiumissa äskettäin surmatun Caesarin vastustajien kanssa. Kokouksessa keskusteltiin senaatin Brutukselle ja Cassiukselle antamasta tarjouksesta lähteä valvomaan veronkeräämistä Sisiliassa ja Aasiassa. Se olisi tarjonnut miehille kunniallisen paon kaupungista Caesarin surman jälkeen.
Embraer 170/190
Historiaa
E170 ja E190 julkaistiin Pariisin ilmailunäytöksessä 14. kesäkuuta 1999. E170:n ensilento oli 19. helmikuuta 2002 ja se aloitti liikennöinnin samana vuonna. Sen ensimmäisiä käyttäjiä olivat LOT (Puola), US Airways (Yhdysvallat) ja Alitalia Express (Italia). Suomessa Nordic Regional Airlinesilla on käytössä 12 E190 -konetta.
E190 on 6,25 metriä pitempi versio E170:stä. Sen ensilento oli maaliskuussa 2004. Myös E190:stä on 2,41 metriä pitempi versio E195, jonka ensilento tapahtui joulukuussa 2004.
Käyttö Finnairilla
Finnair käynnisti projektin uuden, noin 100-paikkaisen koneen hankkimiseksi kalustoon (nk. Jet100-projekti) vuonna 2004. Projektivastaaviksi nimettiin kapteenit Markku Malmipuro ja Jari Paajanen. Aluksi vaihtoehtoina olivat Embraer 170/190, Airbus A318 ja Boeing 717. Yhtiö päätyi Embraeriin, jonka kalustoa oli jo aiemmin ollut käytössä mm. Finncomm Airlinesilla -- Airbus A318 puolestaan hävisi kilpailun puutteellisten rahtiominaisuuksien ja -kapasiteetin vuoksi, vaikka sitä muuten pidettiinkin luontevana jatkeena yhtiön Airbus-kapearunkohankinnoille. Koulutuksen koneeseen projektitiimille ja Finnairin lennonopettajille tarjosi Swissin koulutusorganisaatio. Ensimmäiset koulutustarkastuslennot lennettiin oikealla koneella, koska simulaattoria ei ollut käytettävissä. Lisäksi Finnairin miehistöt lensivät reittitutustumislentoja Alitalian koneilla. Koska konetyyppiin tuli paljon eri taustaisia lentäjiä, rakennettiin Finnairin Embraer-lentomenetelmät laivaston yleisimmän koneen, A320:n, menetelmien pohjalta. Ensimmäinen kone saatiin Suomeen syksyllä 2005, ja sen rekisteritunnukseksi tuli OH-LEE. Koneessa oli aluksi paljon teknisiä ongelmia, joten seuraavan vuoden aikana sekä ohjelmistoon että laitteistoon tehtiin satoja parannuksia. Ensimmäinen reittilento lennettiin Tukholmaan. Syksyn 2005 aikana Finnair vastaanotti yhteensä neljä konetta, joiden toimituslennot lensivät kapteenit Malmipuro ja Paajanen henkilökohtaisesti Recifestä Helsinkiin Kap Verden, Teneriffan ja Bordeaux'n kautta, jota varten koneet varustettiin lyhytaaltoradioin. Neljännestä koneesta, rekisteriltään OH-LEH, tuli maailman ensimmäinen automaattilaskeutumiskelpoinen E170-yksilö. Alkukesästä 2006 toimitettiin yhtiön oma Embraer-simulaattori, jonka puutteellisten hyväksyntöjen takia piti oikealla koneella tehtäviä koululentoja kuitenkin vielä jatkaa useita kuukausia. Yhteensä E170-koneita vastaanotettiin 10 yksilöä.
Guru (videopelihahmo)
Liittyminen Cooper-jengiin
Cooper Gangin operaation viimeisessä vaiheessa, Kuuntuhossa, guru tuhosi kaivostyöläisten hyrräkopterin. Hän havaitsi myös Pimeän Maan naamion Murraylle (joka oli naamioitu kuunhengeksi). Kun jengi ei onnistunut tuhoamaan naamaria, se otti Carmelita Foxin hallintaansa ; Sly sai kuitenkin naamion pois Carmelitalta ja se tuhoutui. Guru ja jengi katselivat Carmelitaa hänen toipuessaan.
Persoonallisuus
Guru oli pasifisti, joka pyrki ratkaisemaan ongelmia minimaalisella väkivallalla; vaikka hän olisi uhattuna, hän yritti löytää "välitien". Hän oli ystävällinen tovereitaan kohtaan ja osoitti välillä jopa humoristista luonnetta. Hän oli myös hieman itsepäinen, kieltäytyen jättämästä vankilasta ennen kuin hänen kävelysauvansa ja Kuukivi palautettiin hänelle.
Kyvyt
Gurulla oli korkea telekineesiaste, ja hän käytti tätä tekniikkaa erilaisten esineiden ja suojien nostamiseen korkealle maanpinnan yläpuolelle. Gurulla oli myös tietynasteinen telepatia, kuten havaittiin, kun hän muodosti yhdisti Slyn ja Pandakunkun mielet ja myös kun hän luki Pandakunkun ajatuksia löytääkseen syyn, miksi hän oli täydellisessä rauhan tilassa. .
Riikka Purra
Tausta
Purra kiinnostui politiikasta jo lapsena, ja nuorena hän koki omien sanojensa mukaan ”varsin vahvan ympäristöherätyksen”. Hän kertoo olevansa yhä ”kulutuskriittinen”. Nuorena aikuisena Purra äänesti ympäristöasioiden vuoksi vihreitä. Sittemmin hän tutustui esimerkiksi Jussi Halla-ahon maahanmuuttoa käsitteleviin verkkokirjoituksiin, kuten Scripta-blogiin, ja siirtyi perussuomalaisten kannattajaksi. Purra kertoo vastustavansa maahanmuuttoa osittain omien kokemuksiensa pohjalta, sillä hän joutui teini-ikäisenä maahanmuuttajamiesten ahdistelemaksi Tampereella.
Valtiovarainministerinä
Eduskuntavaaleissa 2023 perussuomalaiset sijoittui Purran johdolla toiseksi puolueen historian parhaimmalla vaalituloksella. Henkilökohtaisissa äänimäärissä Purra oli koko Suomen eniten ääniä saanut ehdokas; hän sai 42 594 ääntä, mikä on koko Suomen eduskuntavaalien historian neljänneksi suurin äänimäärä. Purra nimitettiin Orpon hallitukseen valtiovarainministeriksi 20. kesäkuuta 2023.
Jeajoon Ryu
Ryun teoksia on levytetty muun muassa Naxokselle. Hän sai vuonna 2015 puolalaisen Gloria Artis -mitalin.
Vierde Divisie
Vierde Divisie on Alankomaiden jalkapalloilun viidenneksi korkein sarjataso.
Perttu
Perttu on suomalainen miehen etunimi ja sukunimi.
William Thomson
Elämä
Thomson tutki signaalien vaimenemista pitkillä lennätinjohtoreiteillä artikkelissaan On the theory of the electric telegraph (1855). Vuonna 1858 hän patentoi erittäin herkän lennätinvastaanottimen, jota käytettiin Atlantin poikki vedetyn lennätinkaapelin molemmissa päissä. Thomson aateloitiin vuonna 1866 Atlantin ylittävää kaapelia käsittelevästä työstään. Hän valitsi aatelisnimekseen Kelvin, joka tulee hänen laboratorionsa läheltä kulkeneesta Kelvin nimisestä joesta Glasgow’n yliopiston vieressä. Kelvin oli ensimmäinen, joka sai aatelisarvon tieteellisten saavutustensa takia.
Pyrénées-Orientales
Aiemmin Kataloniaan kuulunut Pyrénées-Orientalesin nykyisin muodostama alue on osa Ranskaa vuodesta 1659, jolloin solmittiin Pyreneiden rauha Ranskan ja Espanjan välillä. Pyrénées-Orientalesin departementti syntyi Ranskan vallankumouksen yhteydessä 4. maaliskuuta 1790. Pyrénées-Orientales muodostettiin Roussillonin provinssista ja pienestä osaa Languedocin provinssia. Katalonialaiset nationalistit nimittävät aluetta yhä nimellä Catalunya Nord, Pohjois-Katalonia.
Jan van Riebeeck
Johan Anthoniszoon van Riebeeck, yleisemmin Jan van Riebeeck, (21. huhtikuuta 1619 − 18. tammikuuta 1677) oli hollantilainen siirtomaaupseeri ja Kapkaupungin perustaja.
Hyökkäyssota
Hyökkäyssota on sota, jota käydään ilman laillista syytä. Kansainvälisen oikeuden mukaan sotaa saa käydä vain puolustukseksi tai YK:n turvallisuusneuvoston päätöksellä.
Sergelinkäytävä
thumb|Sergelinkäytävän lasifasaadia Sergelin torin suuntaan Sergelinkäytävä (, aiemmalta nimeltään Hästskogången eli Hevosenkengänkäytävä viereisen korttelin mukaan) on maanalainen jalankulkukäytävä Tukholman keskustassa, joka yhdistää Sergelin torin, Gallerian-kauppakeskuksen ja NK-tavaratalon. Sen eteläinen päätepiste on Sergelin torin liikenneympyrän eteläpuolella ja pohjoinen pääty Hamngatanin länsipään alla. Käytävän Sergelin torin osa on rakennettu 1970-luvulla, jolloin avattiin myös torille avautuvat liiketilat. Alun perin tunnelia piti jatkaa aina PK-husetille saakka.
Tapparan SM-sarjakausi 1956–1957
Mestaruussarja
Mestaruussarjassa pelasi kymmenen joukkuetta. Joukkueet oli jaettu kahteen eri lohkoon. Länsilohkoon arvottiin Tapparan lisäksi Helsingin Jalkapalloklubi (HJK), Hämeenlinnan Pallokerho (HPK), Karhu-Kissat Helsingistä ja Turun Palloseura (TPS).
Allianssi-sarja
27.11.56 Ilves - TK-V 4-1 (3-1, 0-0, 1-0)
Muut ottelut
Muut huomiot
Operaatio Tanne West
Operaatio Tanne West oli toisen maailmansodan aikaan syksyllä 1944 saksalaisten suunnittelema hyökkäys Ahvenanmaalle. Suomi oli irtautunut aseveljeydestä ja Saksa halusi turvata strategisesti tärkeän Ahvenanmaan avulla itselleen Suomenlahden suun kontrollin. Adolf Hitler keskeytti operaation 3. lokakuuta jotta se ei vahingoittaisi Saksan suhteita Ruotsiin. Ruotsin kanssa käytävä kauppa, erityisesti rautamalmi ja kuulalaakerit olivat tärkeitä Saksan sotateollisuudelle. Oli myös ilmeistä, ettei Tanskasta voitu irrottaa operaatioon tarvittavaa yhtä divisioonaa miehiä.
Idän yleissuunnitelma
Suunniteltu asutustoiminta
Asutusmaiden lisäksi olisi perustettu 36 suurta asutustukikohtaa, jotka olisi saksalaistettu 20–30-prosenttisesti. Himmlerin mukaan nämä olisivat olleet 20 000 asukkaan saksalaisia kaupunkeja, joiden ympärillä olisi ollut saksalaiskyliä piirissä noin 5–10 kilometrin säteellä. Niiden avulla olisi varmistettu tärkeät teiden ja rautateiden solmukohdat slaavien asuttamien alueiden keskellä – hieman keskiajan Baltian ritarilinnojen eli ordensburgien tavoin. Asukkaiksi asutustukikohtiin toivottiin pääasiassa SS:n sotaveteraaneja, eli niin sanottuja maanviljelijäsotilaita, joilla olisi ollut riittävä aseistus paikallispuolustukseen.
Dave Brubeck
Ura
The Dave Brubeck Quartet teki 1958 ensimmäisen kansainvälisen kiertueensa. Yhdysvaltain ulkoministeriö kustansi kvartetin esiintymiset Puolassa, Intiassa, Turkissa, Sri Lankassa, Afganistanissa, Pakistanissa, Iranissa sekä Irakissa. Yhtyeen musiikissa alkoi tämän jälkeen näkyä uudet kulttuurivaikutteet. Vuoden 1959 albumi Time Out sisälsi tavanomaisesta poikkeavia jazzin tahtilajeja. Se oli myös ensimmäinen miljoona kappaletta myynyt jazzalbumi, ja kappaleet ”Blue Rondo à la Turk” sekä ”Take Five” tulivat jukeboxeihin ympäri maailmaa. ”Take Five” -kappaletta pidetään klassikkona, ja se on myydyin jazzsingle.
Kuolema
Brubeck kuoli sydämen vajaatoimintaan 91-vuotiaana. Hän olisi täyttänyt seuraavana päivänä 92 vuotta. Brubeck oli vaimonsa kanssa naimisissa 70 vuotta.
Gladiaattori
Alkuvaiheet
thumb|350px|[[Jean-Léon Gérômen gladiaattoritaistelua kuvaava maalaus Pollice Verso vuodelta 1872. Seisova gladiaattori katsoo voittonsa jälkeen keisarin aitioon, Vestan neitsyisiin ja katsojiin, jotka ovat kääntäneet peukalonsa alaspäin. Taiteilijan mukaan yleisö vaatii, että hävinnyt on tapettava. Maalauksen gladiaattori on murmillo: hän käyttää murmillon kala-aiheista kypärää, gladiusta ja murmillon suojavarusteita. Lyöty gladiaattori on retiarius, murmillon yleisin vastustaja. Murmillot käyttivät todellisuudessa kuitenkin pitkää kilpeä eivätkä pientä ja pyöreää kuten tässä. ]] Roomalaisten ensimmäiset gladiaattoritaistelut liittyivät merkkihenkilöiden hautajaisiin. Niillä pyrittiin tekemään vainajalle palvelus ja samalla ilmentämään suvun vaurautta, valtaa ja asemaa. Ensimmäinen maininta roomalaisesta gladiaattoritaistelusta on vuodelta 264 eaa., jolloin kolme gladiaattoriparia taisteli karjatorilla (Forum Boarium) konsuli Junius Brutus Peran hautajaisissa tai niiden jälkeen. Vuonna 216 eaa. Forum Romanumilla järjestettiin 44 gladiaattorin taistelunäytös, jälleen konsulin hautajaisten yhteydessä. Gladiaattorien määrä kasvoi seuraavina vuosikymmeninä järjestetyissä näytännöissä. Jo toisen ajanlaskun alkua edeltävän vuosisadan puoliväliin mennessä gladiaattorinäytännöt olivat saavuttaneet Roomassa suuren suosion ja mahtailevat suvut käyttivät niihin huomattavan paljon rahaa. Valtakunnassa valittiin vaaleilla määräaikaisia virkamiehiä, ja rikkaat ehdokkaat kustansivat usein näytännön ja jakoivat ilmaisia pääsylippuja äänten toivossa. Näytännön järjestäminen saattoi olla myös jossain määrin taloudellisesti kannattavaa, sillä siihen liittyneistä kauppa-, kaupustelu- ja vedonlyöntisopimuksista sai tuloja.
Gladiaattorit
Gladiaattoreina toimi myös naisia, jotka taistelivat toisia naisia tai lyhytkasvuisia miehiä vastaan. Naisgladiaattoreita oli jo Neron hallituskaudella, mutta se ei tiettävästi ollut kovin yleistä. Tavallisesti naisgladiaattorit olivat isännilleen niskotelleita orjia. Etenkin taitavan naistaistelijan mainosarvo oli suuri.
Suhtautuminen gladiaattoreihin
Kristilliset kirkkoisät vastustivat gladiaattoritaisteluita ja muita urheilunäytöksiä. Muun muassa Tertullianus kirjoitti taisteluiden olevan epäjumalanpalvelusta. Hänelle tekojen tarkoitus joko pyhitti tai tuomitsi teon, eikä viihde ollut kelvollinen syy näytöksille. Tertullianusta myös häiritsivät näytöksiin liittyvät pakanakultti, raha ja kunniantavoittelu. Tertullianuksen mukaan kristityillä ei olisi pitänyt olla mitään tekemistä gladiaattorinäytösten kanssa, sillä näytöspaikalla tehtiin syntiä. Hän ihmetteli suuresti minkä vuoksi jokin kielletty tai sopimaton asia olisi yhtäkkiä sallittua areenalla.
Ruokavalio
Gladiaattorien ruokavalio oli kasvis- ja hiilihydraattipitoinen. He söivät paljon etenkin ohraa ja papuja, mutta eläinproteiinia he söivät hyvin vähän. Yksinkertaisista hiilihydraateista koostuneen ruokavalion tarkoituksena oli kasvattaa gladiaattoreille paksu rasvakerros, joka suojasi taistelussa heidän verisuoniaan ja hermojaan sekä mahdollisti näyttävät haavat niin, että he pystyivät kuitenkin jatkamaan taistelua. Gladiaattorit vahvistivat lisäksi luitaan syömällä kalsiumia sisältävää tuhkaa.
Gladiaattorit
Ohjelman uusintaesitykset
Sarjan ensimmäisen tuotantokauden jaksoja keväältä 1993 näytettiin ensimmäisen kerran uusintana vuonna 2002 MTV3-kanavalla. Toisen kerran sarja uusittiin Sub-kanavalla 25. tammikuuta 2017 alkaen. Ohjelma on ollut myös katsottavissa MTV:n Katsomopalvelussa 2020. Kanavan oli alun perin tarkoitus esittää uusintana sarjan kaikki jaksot, mutta päätti myöhemmin asettaa toistaiseksi esityskieltoon syyskaudella 1993 esitetyt toisen tuotantokauden jaksot. Syyksi mainittiin kyseisellä tuotantokaudella gladiaattorin Timantin (Virpi Butt) esiintyminen, joka myöhemmin julkisuudessa tuli tunnetuksi tekemistään paloittelusurmista. Paloittelusurmien uhrien omaiset pyysivät, että sarjan jaksoja joissa Butt esiintyy ei esitettäisi uusintana. Kanava selvitti, olisiko ollut mahdollista leikata tai olla esittämättä jaksoja, joissa Butt esiintyy, mutta ohjelmakokonaisuuden kannalta se ei ollut mahdollista.
Loukkaantumiset ja varotoimet
Alkuperäisellä tuotantokaudella ohjelmasta leikattiin pois loukkaantumiset. Loukkaantuneet kilpailijat ja gladiaattorit korvattiin uusilla. Tilanne oli monesti jännittävä: joskus toinen kilpailijoista meni jo alusta alkaen omia menojaan - mutta sattui niinkin että pitkään varmahkossa johdossa ollut kilpailija putosi stunt-radalla käsipyörästä tai loukkasi jalkansa hypyssä, jolloin takaa-ajoasemassa ollut menikin karkuun ja voittoon.
Marit Gaup Eira
Elämäkerta
Kaksoset Marit Ragna Jørgensdatter Gaup (Šelgon Joreha Máret) ja Risten Sara Jørgensdatter Gaup (Šelgon Joreha Risten Sárá) syntyivät 13. heinäkuuta 1945 perheen viidentenä ja kuudentena lapsina. Heidän isänsä oli Jørgen Johansen Gaup (Šelgon Joret, 1893–1960) ja äitinsä Kristine Larsdatter Gaino (Bánni Risten, 1904–1977). Pari vuotta myöhemmin heille syntyi vielä kaksi lasta eli perheessä oli 8 lasta yhteensä. Myöhemmin Šelgon Joreha Máret meni naimisiin Mikkel Andersen Eiran kanssa.
Palkinnot
Vuonna 2012 hän voitti Áillohaš-musiikkipalkinnon, jonka Norjan saamelaisten valtakunnallinen yhdistys (NSR), Koutokeinon kunta ja Koutokeinon Saamelaisten yhdistys perustivat vuonna 1993 Nils-Aslak Áillohaš Valkeapään 50. syntymäpäivän kunniaksi.
Takrur
Ensimmäinen maininta Takrurista on 900-luvun puolivälistä, jolloin sitä hallitsi fulbedynastia Dya-Ogo. Vuosisadan lopulla heidän tilalleen tuli soninkelainen Nyakhate-klaani. Hallitsija War Djabi käännytti Takrurin ja naapurimaan Silan väestön muslimeiksi 1000-luvun alussa. Hänen seuraajansa taistelivat almoravidien rinnalla Ghanan valtakuntaa vastaan.
ALTICE Portugal
Altice Portugal (aiemmin Portugal Telecom) on Portugalin suurin telekommunikaatioalan yritys. Sillä on hallussaan Portugalin ainoa kiinteä puhelinverkko, ja siten yrityksellä on lähes täysi monopoli.
Holding-yhtiönä
Altice Portugal on maansa suurin yritys ja se on vahvasti läsnä myös Brasiliassa. Yritys omistaa Altice Europe -yrityksen, joka on maan merkittävin kiinteän puhelinverkon ja ADSL-yhteyksien tarjoaja, ja omistus yrityksen osakkeista on 100 %. Muita Altice Portugalin täysin omistamia yhtiöitä ovat langallisten yritysten osalta PT Corporate, PT Prime ja PT.com sekä Portugalin käänykkämarkkinoilla TMN ja PT Wi-fi.
Ulkomailla Altice Portugalin omistukset ovat:
Suoma af Hällström
Loimarannan johdolla ideoitiin 1930-luvulla kenttäsairaalat ja ryhdyttiin varustamaan niitä. Se oli 1930-luvulla järjestön merkittävin hanke. Sodan sytyttyä hän hoiti lääkärintehtäviä useissa paikoissa, mutta hänen tärkein tehtävänsä oli Lotta Svärd -järjestön lääkintäjaoston päällikkyys, ja lottien tehokasta toimintaa sotien aikana pidetään suurelta osin Loimarannan ansiona. 1942 Loimaranta erosi 61-vuotiaana keskusjohtokunnasta ja luopui lääkintäjaoston päällikön tehtävistä, jolloin hänet kutsuttiin järjestön kunniajäseneksi.
Loimaranta kuoli 1954 ollessaan 73-vuotias.
Uhuru Kenyatta
Uhuru Kenyatta oli presidenttiehdokkaana vuoden 2002 vaaleissa. Hän sai 20,2 prosenttia äänistä ja hävisi Kansallisen sateenkaarikoalition (NARC) Kibakille.
Urbaani löytöretkeily
Eettiset säännöt
Urbaania löytöretkeilyä harrastavat ihmiset eivät tyypillisesti ole vandaaleita, graffitinmaalareita tai talonvaltaajia. Löytäessään hyvin säilyneitä kohteita urbaanit löytöretkeilijät eivät kerro niistä ihmisille, jos he eivät ole varmoja siitä, noudattavatko nämä heidän etiikkaansa. Harrastus ei kuitenkaan aina ole laillista. Hylätyissä rakennuksissa käyminen ei ole laitonta, ellei rakennuksella ole julkisrauhaa.
Tunturihaukka
Koko ja ulkonäkö
Vanhin suomalainen rengastettu tunturihaukka on ollut 2 vuotta 18 päivää vanha. Vanhin eurooppalainen on ollut 12 vuoden 11 kuukauden ikäinen islantilainen yksilö.
Levinneisyys
Vanhat tunturihaukat ovat paikkalintuja, nuoret liikkuvat jonkin verran. Pohjois-Kanadassa vanhat tunturihaukkanaaraat muuttavat talveksi etelämmäs, vain vanhat koiraat jäävät pesimäseuduille talveksi. Eurooppalaisia nuoria lintuja tavataan talvisin vähälukuisena Itämeren alueella, ja toisinaan Keski-Euroopassa asti.
Unna Junná
Unna Junná on Yle Sámi Radion useilla eri saamelaiskielillä tuottama lastenohjelma, jota on esitetty Suomen ja Ruotsin televisioissa vuodesta 2007 lähtien. Unna Junná on ensimmäinen saamenkielinen lastenohjelma Suomen televisiossa, ja nykyään sitä tehdään kaikilla kolmella Suomessa puhutulla saamelaiskielellä: pohjois-, inarin- ja koltansaameksi.
Nick Heidfeld
Formula 1 -ura
BMW Sauberin ratissa Heidfeld nousi viimein tallinsa selväksi ykköskuljettajaksi peitottuaan aikaisemmin maailmanmestaruudenkin voittaneen Jacques Villeneuven selvästi tämän viimeiseksi ja keskeneräiseksi jääneellä kaudella. Ikuisena lupauksena ja kiertolaisenakin pidetty Heidfeld saavutti kaudella  henkilökohtaisen piste-ennätyksensä. Kausi oli Heidfeldin uran paras. Hän saavutti neljä kakkossijaa ja 60 pistettä eli vain pisteen vähemmän kuin edellisellä kaudella. Kaudella Heidfeld teki uuden ennätyksen ajamalla toiseksi Malesian tynkäkilpailussa rikkoen Stefan Johanssonin ennätyksen ajettuaan urallaan eniten palkintosijoja ilman voittoa ja eniten kakkossijoja ilman voittoa. Sitten Yhdysvaltain GP:n 2007 Heidfeld ei myöskään keskeyttänyt virallisesti kertaakaan. Vaikka hän jätti ajamisen kesken Japanin GP:ssä vain kolme kierrosta ennen maalia, hän oli ajanut yli 90 prosenttia kisapituudesta ja sai sijoituksen. Putki katkesi vasta Singaporen GP:ssä 2009, kun hän kolaroi Adrian Sutilin kanssa. Heidfeld oli ajanut maaliin 33:ssa peräkkäisessä kilpailussa, mikä oli ennätys, kunnes Kimi Räikkönen rikkoi sen kaudella.
Reijo Kallio (kansanedustaja)
Syksyn 2022 kirkollisvaaleissa Kallio valittiin Rauman seurakunnan kirkkovaltuuston jäseneksi.
Akatemian ykseydestä Platonin jälkeen
Samaan aihepiiriin liittyi Plutarkhoksen tutkielma Pyrrhonistien ja akateemikkojen erosta.
Harmonyland
Harmonyland on Japanin Hijissä sijaitseva teemapuisto. Puiston omistaa Sanrio ja se avattiin vuonna 1991, pian Sanrio Purolandin avaamisen jälkeen.
Under the Cherry Moon
Under the Cherry Moon on vuonna 1986 ensi-iltansa saanut musikaalinen draamaelokuva. Elokuvan pääosia esittävät Prince, Jerome Benton, Kristin Scott Thomas, Steven Berkoff, Emmanuelle Sallet, Alexandra Stewart ja Francesca Annis. Elokuvan on ohjannut Prince. Elokuva ei menestynyt taloudellisesti ja ”voitti” viisi Razzie-palkintoa huonoimmasta elokuvasta, huonoimmasta miespääosasta, huonoimmasta ohjauksesta, huonoimmasta miessivuosasta ja huonoimmasta laulusta.
Bong Joon-ho
Elämä ja ura
Armeijan jälkeen Bong suoritti kahden vuoden mittaiset elokuvaopinnot Korean elokuvataiteiden akatemiassa ja teki opintojensa aikana useita lyhytelokuvia 16 millimetrin filmille. Lopputyökseen hän teki elokuvat Memories Within a Frame ja Incoherence, jotka pääsivät Vancouverin ja Hongkongin kansainvälisille elokuvajuhlille.
Bongin kolmas ohjaustyö The Host (2006) rikkoi Koreassa katsojaennätyksiä ja kasvatti Bongin kansainvälistä mainetta. Elokuva kertoo Soulia terrorisoivasta hirviöstä. Bongin seuraava elokuva Mother (2009) on Bongin aiempia elokuvia pienimuotoisempi ja sai myös hyvät arvostelut.
Vuonna 2011 Bong toimi Cannesin elokuvajuhlien 2011 parhaan ensiohjaajan palkinnon, Caméra d'Orin, tuomariston johdossa.
Pyrrhonistien ja akateemikkojen erosta
Samaan aihepiiriin liittyi Plutarkhoksen tutkielma Akatemian ykseydestä Platonin jälkeen.
GP3 Unkarin Grand Prix 2011
Lauantain kilpailun voittoon ajoi Lotus ART -tallin kuljettaja Valtteri Bottas. Sunnuntain kilpailun voitti Marussia Manor Racing -tallin Rio Haryanto.
Graniitti
Graniitti on rakeinen syväkivilaji, joka kuuluu magmakiviin. Se koostuu kvartsista, kiilteestä, maasälvästä ja joskus myös sarvivälkkeestä, ja sen väri vaihtelee maasälvän mukaan tumman punaruskeasta vaaleanharmaaseen. Graniitti on ominaisuuksiltaan kovaa ja kestävää. Se on saanut nimensä latinan sanasta granum eli rae.
Ominaisuudet
Graniitti koostuu kvartsista, kiilteestä, maasälvästä ja joskus myös sarvivälkkeestä, jotka voidaan erottaa rakeina kiven pinnassa. Graniitin väri vaihtelee melko paljon maasälvän värin (joka vaihtelee punaisesta miltei valkoiseen) ja määrän mukaan tumman punaruskeasta vaaleanharmaaseen. Myös raekoko vaihtelee muutamasta sentistä alle milliin. Erikoisia graniittimuunnoksia ovat muun muassa pallograniitit ja erityyppiset rapakivigraniitit, joita louhitaan koriste- ja rakennuskiveksi. Graniitin tiheys on koostumuksesta riippuen noin 2,55–2,75 g/cm3.
Mikko Elo
Koulutus
Elo kirjoitti ylioppilaaksi Porin suomalaisesta yhteislyseosta vuonna 1962, ja opiskeli sen jälkeen filologiaa ja yleistä kirjallisuustiedettä Turun yliopistossa. Hän suoritti humanististen tieteiden ja filosofian kandidaatin tutkinnot 1966, ja filosofian lisensiaatin tutkinnon 1974. Ennen kansanedustajan uraansa Elo työskenteli Porin teknillisessä oppilaitoksessa lehtorina ja yliopettajana. Myöhemmin hän on opettanut ruotsia ja englantia Satakunnan ammattikorkeakoulussa.
Laserdisc
LaserDisc-kuvalevy (LaserVision) on Philipsin ja Pioneerin kehittämä optinen kuvantallennusformaatti. LaserDisc-kuvalevyissä käytettiin vastaavaa lasersäteellä optisesti luettavan levyn tekniikkaa kuin nykyisissä CD-, DVD- ja Blu-ray-levyissäkin. Toisin kuin DVD-levyissä, LaserDiscille talletettu videosignaali on tallennettu analogisen signaalin pohjalta (ei digitaalisen).
Historiaa ja kilpailijoita
Laserdiscin haitaksi on sanottu sen korkea hinta, jonka ansiosta halvemmat järjestelmät kuten VHS yleistyivät. Koska Laserdisc ei käyttänyt tiedon pakkausta siihen mahtui aluksi vain 30 minuutin edestä videota (myöhemmin 60 minuuttia) yhdelle puolelle johtaen tarpeeseen vaihtaa puolta tai levyä kesken elokuvan. Laserdisc myös naarmuuntui herkästi ja analogisella Laserdiscillä ei ollut kykyä toipua niistä toisinkuin myöhemmät digitaaliset muodot kuten DVD. Varhaisten levyjen heikon valmistuslaadun johdosta ne myös "pilaantuivat".
RCA:n ennakoima myynti ei CED:lle ei toteutunut, arviolta koska se ei ottanut huomioon VHS-järjestelmää, joka pystyi myös tallentamaan, ja videoiden vuokrausta.
Atanas Tilev
Tilevin perhe kuului Bulgariassa agraaripuolueeseen. Tilev opiskeli 1960-luvulla Sofian taloudellisessa instituutissa ja työskenteli kommunistisen puolueen keskuskomitean ulkomaanosaston tilapäisenä tulkkina. Hän tutustui Kukka-Maaria Karjalaiseen, kun tämä osallistui Suomen ulkoministerinä toimineen isänsä Bulgarian-vierailuun vuonna 1968. Vuonna 1970 Tilev sai toivomansa viran Bulgarian Helsingin-lähetystöstä ja muutti Suomeen, jossa pari meni myöhemmin naimisiin. Tilev sai Suomen kansalaisuuden ja työpaikan Tampellalta, jonka toimitusjohtaja Nils Gustav Grotenfelt antoi hänen vastuulleen kaupankäynnin Neuvostoliittoon. Saadakseen itselleen osan myyntivoitoista Tilev perusti myöhemmin oman yrityksen, joka sai edustaa Tampellan kaivostekniikkaan erikoistunutta tytäryhtiötä Tamrockia. Hän asettui asumaan Wieniin Itävaltaan.
Nuolihaukka
Koko ja ulkonäkö
Tummanharmaa selkä ja siivet, valkea leuka, tumma "kypärä "päässä. Vatsapuoli valkoruskeapilkullinen. Sillä on punertavat "alushousut" jotka näkyvät linnun istuessa. Nuoret yksilöt ovat ruskeampia.
Elinympäristö
Nuolihaukka pesii valoisissa metsissä, usein rantojen ja saarien harvoissa männiköissä. Saalistelee järven- ja merenlahdilla, peltoaukeilla ja rannoilla. Lajia esiintyy myös metsämaiden reunoilla ja pelloilla.
Hublot
thumb|200px|Hublot kronografi Hublot [yblo] on sveitsiläinen luksuskellojen valmistaja, jonka perusti italialainen kelloseppä Carlo Crocco vuonna 1980. Hublot on luksustuotteisiin erikoistuneen ranskalaisen LVMH:n omistama.
Kilpailupolitiikka
Lainsäädäntö EU:ssa
Artikla 102 kieltää yhteismarkkinoilla tai niiden merkittävällä osalla yhden tai useamman yrityksen määräävän markkina-aseman väärinkäytön, jos se vaikuttaa jäsenmaiden väliseen kauppaan. Väärinkäyttönä mainitaan kohtuuttomien hintojen ja kauppaehtojen määrääminen, kuluttajan vahingoksi koituva tuotannon, teknisen kehityksen ja markkinoiden rajoittaminen, kauppakumppaneiden epäedulliseen kilpailuasemaan asettaminen erilaisia ehtoja soveltamalla ja sopimuksen syntymistä edellyttävät, kaupan kohteeseen luonteensa ja kauppatavan puolesta liittymättömät lisäsuoritukset.
Hiekka (albumi)
Hiekka äänitettiin Petrax-studiolla huhtikuusta syyskuuhun 2002. Kaikki kappaleet sävelsi ja sanoitti laulaja-kitaristi Toni Wirtanen. Levyn kannen piirsi Markus Rautaniemi. Hiekka-albumilla Heinola 10-albumin metallivaikutteinen suunta jatkui.
Luettelo Iitin julkisista taideteoksista ja muistomerkeistä
Luettelo Iitin julkisista taideteoksista ja muistomerkeistä sisältää Iitin kunnassa olevat pysyvät patsaat, muistomerkit ja muistolaatat.
Salou Djibo
Elämänvaiheita
Salou Djibo syntyi Namaron kylässä, lähellä Nigerjokea. Etniseltä taustaltaan hän on djerma. Hän on naimisissa ja hänellä on viisi lasta. Upseerinopintoja Salou on suorittanut Norsunluurannikolla ja täydentänyt opintojaan Marokossa ja Kiinassa. Kotimaassaan hän on toiminut sotilaskouluttajana Agadezissa ja komentanut varuskuntaa pääkaupungissa Niameyssa.
Olga Shapir
pienoiskuva|Olga Shapir Olga Andreyevna Shapir (ven. Ольга Андреевна Шапир, o.s. Kislyakova, Кислякова, 9. lokakuuta 1850 – 13. heinäkuuta 1916) oli venäläinen kirjailija ja feministi.
Tausta
Shapir syntyi vuonna 1850 Oraniebaumissa (nyk. Lomonosov, Venäjä) kuopukseksi yhdeksänlapsiseen perheeseen. Hänen isänsä oli tilanhoitaja, entinen maaorja, joka oli toiminut dekabristikapinan johtajan Pavel Pestelin sotilaskirjurina. Shapirin äiti oli ruotsalaisesta aristokraattisuvusta.
Shapir aloitti opinnot 1870-luvun alussa Pietarissa, jossa tutustui juutalaiseen lääketieteen opiskelijaan, Lazar Shapiriin, jonka kanssa avioitui vuonna 1872. Pariskunta toimi aktiivisesti vallankumouksellisissa ja liberaaleissa, tsaarin valtaa kritisoivissa liikkeissä, kuten Sergei Netšajevin johtamassa radikaalissa opiskelijaryhmässä.
Yhteiskunnallinen ja kirjallinen ura
Olga Shapir oli merkittävä yhteiskunnallinen toimija ja 1900-luvun alun tärkeiden venäläisten naisvaikuttajien, kuten Aleksandra Kollontain, esikuva. Shapir teki 30-vuotisen uran prosaistina, esseistinä sekä toimittajana ja oli tunnettu vaikuttavana sekä intohimoisena puhujana. 1880–1890-luvuilla Shapir toimi kirjailijoita ja sananvapautta puolustavissa järjestöissä, sekä oli osallisena erityisesti naisliikkeen toiminnassa. Shapir johti toimintaa ensimmäisen yleisvenäläisen naisten kongressin (1908) järjestämiseksi, toimi naisten äänioikeuden puolesta, ja puolusti poliittisten naisvankien etuja.
Muuttohaukka
Koko ja ulkonäkö
Vanhan muuttohaukan väritys on yläpuolelta tumman siniharmaa, vatsapuoli on valkea ja siinä on tiheää poikittaisjuovitusta; koiraan vatsan poikkijuovitus on naaraan juovitusta tiheämpää. Päässä on musta huppu, posket ovat valkeat ja nokantyvi on keltainen. Jalat ovat keltaiset.
Ravinto
Muuttohaukka syö lintuja ja piennisäkkäitä.Tärkeää ravintoa ovat erityisesti kahlaajat ja vesilinnut, jotka muuttohaukka pyydystää suoraan syöksystä. Myös mustarastaat ja kyyhkyt ovat sen ruokalistalla. Se syö harvoin hyönteisiä ja haaskoja.
Metsätyyppioppi
Cajander itse määritteli metsätyypin seuraavasti:
Sulkapallo kesäparalympialaisissa 2020
right|220px Sulkapallossa kilpaillaan Tokion paralympialaisissa 2020 ensimmäistä kertaa. Kilpailut käydään 2. – 6. syyskuuta 2020 Yoyogi National Stadiumilla. Sulkapallossa kilpaillaan 14 eri kilpailussa. Näistä miesten kilpailuja on seitsemän, naisten kuusi ja yksi sekanelinpeli. Yhteensä paralympialaisiin osallistuu 90 urheilijaa.
Lars Nevanlinna
Opettajana
Crusell joutui 1880-luvun lopulla taloudellisiin vaikeuksiin, ja niiden sekä riitelyiden aiheuttaman arvovallan menettämisen jälkeen hän jäi ensin virkavapaalle ja sitten erosi rehtorin tehtävästä. Crusellin jälkeen Neovius valittiin vt. rehtoriksi. Heti Neoviuksen rehtorinkauden alussa sattui kurinpidollisia tapauksia, joita käsiteltiin julkisesti lehdistössä. Muutamille oppilaille oli annettu pienehköistä rikkeistä ankaria rangaistuksia, mistä Nya Pressen -lehti ryhtyi voimakkaasti syyttämään Neoviusta. Kouluhallitus puuttui tapaukseen, ja Neovius sai asiasta vakavan huomautuksen. Jonkin aikaa tämän jälkeen kurinpidollinen linja näytti toimivan, mutta ongelmia tuli myöhemmin uudestaan. Neovius luopui rehtorin tehtävästä syyskuussa 1891, mutta jatkoi edelleen matematiikan ja fysiikan lehtorina.
Fennomania
Lars Neovius sai kansallisen herätyksen ollessaan nuorena upseerina Puolassa, ja alkoi opiskella suomen kieltä. Hän oli perustamassa Suomalaisen kansakoulun ystävät -nimistä yhdistystä vuonna 1889 ja toimi yhdistyksen puheenjohtajana 20 vuotta, kunnes vuonna 1909 vetäytyi yhdistyksen toiminnasta heikentyneen terveytensä vuoksi. Yhdistys pyrki edistämään suomenkielisten kansakoulujen perustamista erityisesti ruotsinkielisille seuduille.
Inarijoki
Asutus
Inarijoki on erämainen rajajoki, jonka varrella asutus on hyvin harvaa. Varsinainen kylä jokivarressa on muutamia taloja käsittävä Angeli lähes 60 kilometriä jokivartta Karigasniemestä etelään. Angelin kohdalla Inarijoen varsi kuuluu valtakunnallisesti arvokkaisiin maisema-alueisiin. Aluetta pidetään hyvänä esimerkkinä saamelaisesta vuotuismuuttojen perinteestä, jossa vuodenaikojen vaihtumisen myötä muutettiin esimerkiksi kesä- ja talviasumusten välillä.
Nils Bielke (1644–1716)
Ura
Nils Bielke oli Salestadin vapaaherran Ture Nilsson Bielken ja Kristina Anna Banérin pojanpoika. Hän sai jo vuonna 1649 Korppoon vapaaherran arvon. Hänet lähetettiin 1661 Klaus Tottin jälkeen Ruotsin Ranskan-lähettilääksi. Palattuaan vuotta myöhemmin kotimaahansa hän palveli hovissa. Vain 29-vuotiaana hänet nimitettiin everstinä henkivartioväen ratsurykmentin komentajaksi, missä tehtävässä hän osallistui sotaan Tanskaa vastaan. Bielke sai 1678 kenraaliluutnantin arvon. Seuraavana vuonna hänet lähetettiin lähettilääksi Ranskaan ja vuonna 1685 hän siirtyi Saksan keisarin palvelukseen.
Wanha Satama
Wanha Satama on rakennus, joka sijaitsee Helsingin Katajanokalla. Tiloissa järjestetään erilaisia tapahtumia, kuten messuja, seminaareja ja juhlia. Wanhan Sataman toiminnasta vastaa Wanha Satama Interactive Oy.
Rochester (New York)
Maantiede
thumb|vasen|High Falls -putous Rochesterin keskustassa. Rochester sijaitsee New Yorkin osavaltion luoteisosassa Monroen piirikunnassa Ontariojärveen laskevan Geneseejoen varrella. Buffalon kaupunki sijaitsee noin 114 kilometriä Rochesterista länteen. Rochesterin suurempi metropolialue käsittää myös viereiset Perintonin, Henriettan ja Brightonin kaupungit.
Voitelukoje
Voideprässi
Useimmissa vetureissa voitelukoje on mekaaninen pumppu, voideprässi, joka saa käyttövoimansa kampikoneistoon kuuluvasta niin sanotusta rokkerivivusta erillisen välitystangon avulla; laitteeseen liittyy myös erillinen käsikahva, joka liikkuu nykäyksittäin veturin liikkuessa. Pumppu toimii vain kampikoneiston liikkuessa ja työntää öljyä sylintereihin sykäyksittäin.
Olten
Sijainti
Olten sijaitsee tiheästi asutulla Sveitsin keskitasangolla, Aarejoen rannalla, viitisenkymmentä kilometriä Baselista kaakkoon.
Urheilu
Oltenilainen EHC Olten pelaa jääkiekkoa maan toiseksi korkeimmalla sarjatasolla National League B:ssä.
Walter Goehr
Walter Goehr (28. toukokuuta 1903 Berliini – joulukuu 1960 Sheffield) oli saksalaissyntyinen säveltäjä, kapellimestari ja sovittaja. Hän sai opetusta Arnold Schönbergiltä Berliinissä. Goehr toimi Berliinissä radion kapellimestarina vuosina 1925–31 ja sävelsi tänä aikana oopperan Malpopita. Vuonna 1933 hän lähti Englantiin, jossa hän käytti vuoteen 1948 saakka taiteilijanimeä George Walter. Hän toimi Columbia Gramophone Companyn musiikillisena johtajana 1933–9 ja BBC Theatre Orchestran kapellimestarina 1945–8. Lisäksi hän johti Morley Collegen konsertteja vuodesta 1943 lähtien.
Goehr sävelsi musiikkia teatteriin ja radioon sekä elokuvamusiikkia. Hän teki Modest Mussorgskin Näyttelykuvia-teoksesta orkestraation. Hän johti Benjamin Brittenin, Michael Tippettin, Mátyás Seiberin ja poikansa Alexander Goehrin teosten kantaesityksiä. Lisäksi hän johti Gustav Mahlerin kuudennen sinfonian Britannian-ensiesityksen.
Type O Negative
Muiden jäsenten projekteja
Johnny Kelly, yhtyeen rumpali soittaa myös Danzigissa ja yhtyeen kitaristi Kenny Hickeyn kanssa Seventh Void -nimisessä doom metal -yhtyeessä. Hän myös soittaa A Pale Horse Named Death -yhtyeessä muun muassa Sal Abruscaton kanssa.
Type O Negativen tuotanto
October Rustin aikoihin tapahtuneet, yhtyeen jäsenten läheisten kuolemat kuuluivat vahvasti seuraavalla Type O Negative -levyllä World Coming Down (1999). Kuolemaa ja päihderiippuvuutta pohtivat synkät ja raskaat kappaleet eivät olleet suuri kaupallinen menestys. Vuonna 2003 julkaistu Life Is Killing Me oli taas askel kohti yhtyeen varhaista soundia unohtamatta 1990-luvun jälkipuolen melodisuutta. Tämän jälkeen Type O Negative vetäytyi julkisuudesta ja huhuttiin jo yhtyeen lopettamisesta. Vuonna 2006 Roadrunner Records kuitenkin julkaisi yhtiön suosituimmista kappaleista kokoomalevyn The Best of Type O Negative.
Ampuhaukka
Ravinto
Ampuhaukka saalistaa pääasiassa lintuja, varpuslintuja rastaan kokoisiin asti ja pieniä kahlaajia. Se syö lepakoita ja matelijoita. Sille kelpaavat myös pikkujyrsijät ja suuret hyönteiset kuten sudenkorennot.
Maakotka
Suojelu
Suomen uhanalaisten lajien luettelossa maakotka on vaarantunut (VU), rauhoitettu ja erityisesti suojeltava laji. Sille on laadittu myös erityinen suojeluohjelma. Pesistä 44 prosenttia sijaitsee erilaisilla suojelukohteilla.
Lisääntyminen
Nuori maakotka tulee sukukypsäksi 4–5-vuotiaana ja puolison löydettyään pysyttelee tyypillisesti elinikäisessä parisuhteessa tämän kanssa.
Alalajit
Aquila chrysaetos chrysaetos
Peltoniemen koulu
1920-luvulta 1980-luvulle Peltoniemen koulu toimi läheisessä Herkoolin kartanon päärakennuksessa. Koulun johtajana toimi pitkään pesä- ja jääpalloilijana tunnettu Jussi Kiikeri.
Viljelyherkkusieni
Herkkusienten viljely
Nykyisin Suomeen tuotavista herkkusienistä merkittävä osa tuodaan muualta, kuten esimerkiksi Liettuasta muun muassa halvempien tuotantokustannusten vuoksi. Herkkusienien viljely on samankaltaista tarkoin valvottua tuotantoprosessia kaikille Suomessa myytäville herkkusienille. Lämpötila, puhtaus ja ilmankosteus ovat tarkoin säädeltyjä tekijöitä kasvatushuoneissa, joihin ei saa päästä kasvatukseen kuulumattomia bakteereja tai homeitiöitä.
Hamadoun Touré
Touré palasi vuonna 1979 Maliin, jossa hän työskenteli posti- ja lennätinlaitoksen palveluksessa. Vuonna 1985 hän siirtyi Washingtoniin Intelsatin aluejohtajaksi. Touré työskenteli ICO Global Communicationsin Afrikan-johtajana vuosina 1996–1998 ja Kansainvälisen televiestintäliiton ITU:n teletoiminnan kehittämistoimiston johtajana vuosina 1998–2006. Vuosina 2007–2014 hän toimi ITU:n pääsihteerinä ja vuosina 2016–2019 Afrikan tietoliikenneyhteyksiä kehittävän Smart African pääjohtajana.
Heikki Varja
Koulutus
Varja opiskeli Suomen Taideakatemian koulussa vuosina 1940–1941 ja 1944–1945 sekä Tukholman Kungliga Akademien för de Fria Konsterna -koulussa vuosina 1945–1946. Sen jälkeen hän oli lisäksi Wäinö Aaltosen assistenttina ja oppilaana vuosina 1947–1952. Hän oli työskennellyt myös Essi ja Ben Renvallin kanssa. Hänen teoksiaan oli ensimmäistä kertaa esillä näyttelyssä Helsingissä vuonna 1943.
Uncyclopedia
thumb|Yleinen Uncyclopedian logo thumb|Hikipedian nykyinen logo. thumb|Hikipedian logo helmikuuhun 2014 saakka. Uncyclopedia on Wikipediasta tehtynä parodiana alkanut wiki-hanke, jonka artikkelit satirisoivat kohteitaan, Wikipediaa, ajankohtaisia asioita tai muuta.
Kalastus
Kalojen kohtelu
Yksityiskalastuksessa kala kuolee usein nopeammin kuin teollisessa kalastuksessa, jossa kala voi joutua haukkomaan henkeä pitkiä aikoja kuivalla maalla.
Suomessa
Itämeren, Suomenlahden ja Pohjanlahden kalastus on Suomessa merikalastusta, ja tärkeimpiä saaliskaloja ovat silakka, sitä paljon muistuttava kilohaili ja vähemmässä määrin lohi.